କାରରୁ ଲୁଟ ଘଟଣାଃ ୩ ଗିରଫ\nକାରରୁ ଲୁଟ ଘଟଣାଃ ୩ ଗିରଫ\t January 9th, 00:12 AM January 9th, 00:12 AM\nଲହୁଣୀପଡ଼ା,୮।୧(ଡି.ଏନ୍.ଏ.)- ୧୪୩ନଂ ଜାତୀୟ ରାଜପଥର ସୁନ୍ଦରଗଡ଼ ଜିଲା ଚାନ୍ଦିପୋଷ ଥାନା ଅନ୍ତର୍ଗତ ଚମ୍ପାଝରଣଠାରେ ବିଳମ୍ବିତ ରାତିରେ କାର୍କୁ ଅଟକାଇ ଲୁଟ ଘଟଣାରେ ପୋଲିସ ଅଭିଯୁକ୍ତଙ୍କ ନିକଟରେ ପହଞ୍ଚିପାରିଛି। ଏଥିରେ ସମ୍ପୃକ୍ତ ୫ରୁ ୬ ଦୁର୍ବୃତ୍ତଙ୍କ ମଧ୍ୟରୁ ୩ଜଣଙ୍କୁ ଗିରଫ କରାଯାଇଛି।\nଶୁକ୍ରବାର ରାତିରେ ରାଉରକେଲା ସେକ୍ଟର ୮ର ସନାତନ ସୁନା ନିଜ କାର ଯୋଗେ ବଣେଇ ପଟୁ ରାଉରକେଲା ଯାଉଥିଲାବେଳେ ଚମ୍ପାଝରଣ ମନ୍ଦିର ନିକଟରେ ୫/୬ଜଣ ଦୁବୃର୍ତ୍ତ ତାଙ୍କୁ ଅଟକାଇଥିଲେ। ମାରଣାସ୍ତ୍ର ଦେଖାଇ ଭୟଭୀତ କରିବା ସହ ତାଙ୍କଠାରୁ ୧୫ଶହ ଟଙ୍କା, ମୋବାଇଲ ଫୋନ, ଏଟିଏମ୍ କାର୍ଡ, ୩ଟି ଭୋଟର କାର୍ଡ, ସ୍ମାଟ୍ କାର୍ଡ ଲୁଟି ନେଇଥିଲେ। ଏ ସଂକ୍ରାନ୍ତରେ ସନାତନ ଚାନ୍ଦିପୋଷ ଥାନାରେ ଅଭିଯୋଗ କରିଥିଲେ। ପୋଲିସ ମାମଲା ରୁଜୁ କରି ତଦନ୍ତ ଚଳାଇଥିଲା। ଲାଠିକଟା ବ୍ଳକ ନୂଆଗାଁର ୟୁସୁଫ ମମତାଜ ଆନସାରୀ, ଏମ୍.ଡି. ଇକ୍ବାଲ, ସୁରେଶ ତିର୍କିୀଙ୍କୁ ସୋମବାର ଗିରଫ କରି କୋର୍ଟଚାଲାଣ କରାଯାଇଛି। ଫେରାର୍ ଅଭିଯୁକ୍ତ ଶୀଘ୍ର ଧରାପଡ଼ିବେ ବୋଲି ପୋଲିସ କହିଛି।\n୩୫ କେଜି ଗଞ୍ଜେଇ, ୬୩ ଲିଟର ମଦ ଜବତଃ ୪ ଗିରଫ\nରେଢ଼ାଖୋଲ,୨୫।୫(ଡି.ଏନ.ଏ.)-ସମ୍ବଲପୁର ଜିଲା ରେଢ଼ାଖୋଲ ଅବକାରୀ ବିଭାଗ ପକ୍ଷରୁ ଶୁକ୍ରବାର ସନ୍ଧ୍ୟାରେ ସହରର ଖନ୍ଦାଢିପ ତଳିସାହିରେ ଚଢାଉ କରାଯାଇଛି।\nରାସ୍ତା ଉନ୍ନତୀକରଣର ଶିଳାନ୍ୟାସ କଲେ ବିଧାୟକ\nରେଢ଼ାଖୋଲ,୨୫।୫(ଡି.ଏନ.ଏ.)-ରେଢ଼ାଖୋଲ ଗ୍ରାମ୍ୟ ଉନ୍ନୟନ ବିଭାଗ ଅଧୀନ ପୋଡାବଲଣ୍ଡା-ବଡମାଳ ରାସ୍ତାର ଉନ୍ନତୀକରଣ ପାଇଁ ବିଧାୟକ ରୋହିତ ପୂଜାରୀ ଶିଳାନ୍ୟାସ କରିଛନ୍ତି।\nଭୀମସାର ହୃଦ୍ରୋଗ ବିଭାଗ ପ୍ରତି ରୋଗୀଙ୍କ ଆସ୍ଥା ବଢୁଛି\nବୁର୍ଲା, ୨୫।୫ (ଡି.ଏଡ଼.ଏ.)-ବୁର୍ଲା ମେଡିକାଲ କଲେଜ ପଶ୍ଚିମ ଓଡ଼ିଶା ଲୋକଙ୍କ ପ୍ରାଣ ରକ୍ଷାକାରୀ। ସମ୍ବଲପୁର, ଝାରସୁଗୁଡା, ଦେବଗଡ, ବରଗଡ, କଳାହାଣ୍ଡି, ନୂଆପଡା, ବଲାଙ୍ଗୀର, ବୌଦ୍ଧ, ସୋନପୁର, ସୁରନ୍ଦରଗଡ ଜିଲାବାସୀ ଚିକିତ୍ସା ପାଇଁ ଏହା ଉପରେ ନିର୍ଭରଶୀଳ। ପଡୋଶୀ ଅନୁଗୋଳ ଜିଲାର କିଛି ଭାଗ ଅଂଶ ମଧ୍ୟ ଏହା ଉପରେ ନିର୍ଭର କରେ। ସେହିଭଳି ଛତିଶଗଡ଼ ଓ ଝାଡଖଣ୍ଡର ଲୋକେ ମଧ୍ୟ ଦେହ ଖରାପ ହେଲେ ଅନେକ ଆଶା ନେଇ ଭିମ୍ସାରକୁ ଧାଇଁ ଆସନ୍ତି। ହେଲେ ସବୁବୁଳେ ଅଭାବ ଅସୁବିଧା, ଚିକିତ୍ସାରେ ଅବହେଳା, ରୋଗୀଙ୍କୁ ଡାକ୍ତର ଓ କର୍ମଚାରୀଙ୍କ ଦୁର୍ବ୍ୟବହାର ପାଇଁ ଭିମ୍ସାର ବିବାଦ ଆଉ ଚର୍ଚ୍ଚାରେ ରହି ଆସିଛି। ଅବଶ୍ୟ ଧୀରେ ଧୀରେ ଅନେକ ପରିବର୍ତ୍ତନ ଘଟିଲାଣି। ଭିତ୍ତିଭୂମିରେ ବି ବିକାଶ ହେଉଛି। ଯଦିଓ କେତେକ ଡାକ୍ତର ଅର୍ଥଲୋଭରେ ପଡି ଘରୋଇ ପ୍ରାକ୍ଟିସ୍ ମୋହ ଛାଡି ପାରୁ ନାହାନ୍ତି, ତଥାପି କିଛି ଡାକ୍ତର ରୋଗୀଙ୍କ ଅଭାବ ଅସୁବିଧାକୁ ହୃଦୟଙ୍ଗମ କରି ପାରୁଛନ୍ତି।\nହେଲ୍ମେଟ୍ ନ ପିନ୍ଧି ପୋଲିସକୁ ଟଙ୍କା ଗଣିଲେ ବାଇକ୍ ଆରୋହୀ\nରେଢ଼ାଖୋଲ,୨୫।୫(ଡି.ଏନ.ଏ.) ଦିନକୁ ଦିନ ଗାଡିମୋଟର ସଂଖ୍ୟା ବୃଦ୍ଧି ପାଉଛି। ବେପରୁଆ ଡ୍ରାଇଭିଂ, ଅନ୍ୟମନସ୍କ ଓ ମଦ୍ୟପାନ ଯୋଗୁ ଦୁର୍ଘଟଣା ଘଟୁଛି। ଫଳରେ ଲୋକଙ୍କ ଜୀବନ ଯିବା ସହ ଧନସମ୍ପତି ନଷ୍ଟ ହେଉଛି। ଲୋକେ ବାଇକ୍ ଚଳାଇବାବେଳେ ହେଲମେଟ ପିନ୍ଧୁ ନାହାନ୍ତି। କାର ଚଳାଇବାବେଳେ ସିଟ୍ ବେଲ୍ଟ ଲଗାଉ ନାହାନ୍ତି। ମୋବାଇଲରେ ଡ୍ରାଇଭିଂ ବେଳେ କଥାବାର୍ତ୍ତା ହେଉଛନ୍ତି। ଏ ନେଇ ପରିବହନ ବିଭାଗ ଓ ପୋଲିସ ପକ୍ଷରୁ ଲୋକଙ୍କୁ ସଚେତନ କରାଯାଉଛି। ସରକାରୀ ଓ ବେସରକାରୀ ଭାବେ ସଭାସମିତି ଆୟୋଜନ କରାଯାଉଛି। ପୋଷ୍ଟର, ବ୍ୟାନର ଲାଗୁଛି। ତଥାପି ଲୋକେ ସଚେତନ ହେଉ ନାହାନ୍ତି। ଏଣୁ ଏବେ ପୋଲିସ କଠୋର ହୋଇ ଉଠିଛି। ନିୟମଭଙ୍ଗକାରୀଙ୍କୁ ରାସ୍ତାରେ ଆଣ୍ଠେଇବାକୁ ପଡୁଛି। ବିଶେଷ କରି ବାଇକ୍ ଆରୋହୀଙ୍କ ଉପରେ ପୋଲିସର ନଜର ପଡିଛି।
